(6)Der er i henhold til artikel 37, stk. 3, i stabiliserings- og associeringsaftalen er afholdt konsultationer for at sikre, at der tages hensyn til Den Europæiske Unions og Bosnien-Hercegovinas gensidige interesser som fastlagt i nævnte aftale.

Landbrugsprodukter i snæver forstand

1. I artikel 27, stk. 3, i stabiliserings- og associeringsaftalen tilføjes følgende nye andet afsnit:

Fra datoen for ikrafttrædelsen af protokollen for at tage højde for Kroatiens tiltrædelse af Den Europæiske Union, eller, hvis denne protokol anvendes midlertidigt, fra datoen for dens midlertidige anvendelse er det årlige toldkontingent, der fastsættes i første afsnit, 13 210 ton (nettovægt).

2. I artikel 27 i stabiliserings- og associeringsaftalen tilføjes følgende nye stykke 4a:

4 a. I tillæg til stykke 4, fra datoen for ikrafttrædelsen af protokollen for at tage højde for Kroatiens tiltrædelse af Den Europæiske Union, eller, hvis denne protokol anvendes midlertidigt, fra datoen for dens midlertidige anvendelse afskaffer Bosnien-Hercegovina den gældende told ved indførsel af visse landbrugsprodukter med oprindelse i Unionen, som angivet i bilag III (f), inden for de toldkontingenter, der er angivet for de pågældende produkter.

3. Bilag I til denne protokol tilføjes som bilag III (f) til stabiliserings- og associeringsaftalen og udgør en integrerende del af stabiliserings- og associeringsaftalen.

Artikel 3

Fisk og fiskerivarer

1. I artikel 28 i stabiliserings- og associeringsaftalen tilføjes som stk. 1a:

1a. Fra datoen for ikrafttrædelsen af protokollen for at tage højde for Kroatiens tiltrædelse af Den Europæiske Union, eller, hvis denne protokol anvendes midlertidigt, fra datoen for dens midlertidige anvendelse afskaffer Unionen al told og foranstaltninger med tilsvarende virkning ved indførsel af fisk og fiskevarer med oprindelse i Bosnien-Hercegovina, undtagen dem, der er anført i bilag IVa. Bestemmelserne i bilag IVa gælder for de deri angivne varer.

2. I artikel 28 i stabiliserings- og associeringsaftalen tilføjes som stk. 3:

3. Fra datoen for ikrafttrædelsen af protokollen for at tage højde for Kroatiens tiltrædelse af Den Europæiske Union, eller, hvis denne protokol anvendes midlertidigt, fra datoen for dens midlertidige anvendelse åbner Bosnien-Hercegovina et toldfrit kontigent ved indførsel af levende karper under KN-kode 0301 93 00 inden for et årligt toldkontigent på 75 ton. For de indførsler, der ligger uden for kontingentets rammer, gælder den told, der er fastsat i bilag V til stabiliserings- og associeringsaftalen

3. Bilag II til denne protokol tilføjes som bilag IVa til stabiliserings- og associeringsaftalen og udgør en integrerende del af stabiliserings- og associeringsaftalen.

Artikel 4

Forarbejdede landbrugsprodukter

Bilag III til denne protokol tilføjes som bilag III til protokol 1 til stabiliserings- og associeringsaftalen og udgør en integrerende del af stabiliserings- og associeringsaftalen.

Artikel 5

Aftale om vin

Fra datoen for ikrafttrædelsen af protokollen for at tage højde for Kroatiens tiltrædelse af Den Europæiske Union, eller, hvis denne protokol anvendes midlertidigt, fra datoen for dens midlertidige anvendelse ændres bilag I til protokol 7 til stabiliserings- og associeringsaftalen, der omhandles i artikel 27, stk. 5, i stabiliserings- og associeringsaftalen, som angivet i bilag IV til denne protokol.